Nefelejcs Bölcsőde

Higiéniai és Biztonsági

protokoll Covid-19

A Magyar Bölcsődék Egyesületének

szakmai ajánlása alapján készült

**Készítette:** Cziglánné Frey Tünde, bölcsődevezető

Mór, 2020.

Érvényesség: járvány veszély megszűnéséig

Tartalom:

1. Törvények, rendeletek, szakmai javaslatok áttekintése Covid-19
2. Nefelejcs Bölcsődére elkészített Covid-19 protokoll
3. Igazolások
4. Nyilatkozatok minta
5. Egyéb figyelembe vett források megjelölése
6. **EMMI intézkedési terv a járványügyi készenlét idején alkalmazandó eljárásrendről**.

A fertőtlenítő nagytakarítás és a rendszeres fertőtlenítő takarítás elvégzéséhez szükséges tisztító- és fertőtlenítő szerek biztosítása a fenntartó feladata.

Az intézmény tájékoztatja a szülőket arról, hogy amennyiben gyermeküknél tüneteket észlelnek, gondoskodniuk kell orvosi vizsgálatról. A szülő köteles a bölcsődét értesíteni, ha a gyermeknél koronavírus-gyanú vagy igazolt fertőzés van.

- az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés),

- zárttéri helyett szabadtéri rendezvény szervezése.

Az intézmények bejáratánál vírusölő hatású kézfertőtlenítőt biztosítunk a szülők számára, felhívjuk figyelmüket azok használatára. Az intézménybe érkezéskor, étkezések előtt és után minden belépő alaposan mosson kezet vagy fertőtlenítse a kezét (a gyerekek esetében inkább javasolt a szappanos kézmosás).

 A szociális helységekben biztosítani kell a szappanos kézmosási lehetőséget, melyet lehetőség szerint vírusölő hatású kézfertőtlenítési lehetőséggel kell kiegészíteni.

Kéztörlésre papírtörlők biztosítása szükséges, textil törölköző használata kifejezetten kerülendő.

Kiemelt figyelmet kell fordítani az alapvető higiénés szabályok betartása. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel kell biztosítani a személyes tisztaságot.

A köhögéssel, tüsszentéssel a különböző felületekre került vírus inaktiválása érdekében fokozottan ügyelni kell az intézmény tisztaságára, a napi többszöri fertőtlenítő takarítás (csoportban, a folyosókon és a szociális helységekben) elvégzésére. A fertőtlenítő takarítás során kiemelt figyelmet kell fordítani arra, hogy a kézzel gyakran érintett felületek (ilyenek az asztalok, székek, az ajtó-, ablakkilincsek, korlátok, villany- és egyéb kapcsolók, informatikai eszközök (billentyűzet, monitor, egér, egérpad, stb.), mosdók csaptelepei, WC lehúzók, stb.) valamint a padló és a mosható falfelületek vírusölő hatású szerrel fertőtlenítésére kerülnek.

A takarítást, fertőtlenítést úgy kell megszervezni, hogy az a gyermekek egészségét ne veszélyeztesse. A takarítást végző dolgozók részére a felhasznált szernek megfelelő védőeszköz biztosítása és azok viselése szükséges.

Zárt térben a kórokozók koncentrációjának csökkentése érdekében kiemelt figyelmet kell fordítani a folyamatos vagy rendszeres, fokozott intenzitású természetes szellőztetésre, mely vonatkozik minden zárt térre, így a folyosókra, valamint a szociális helyiségekre is. A helyiségek ablakát időjárás és környező forgalom függvényében lehetőség szerint nyitva kell tartani.

Fokozottan kell ügyelni az étkezés helyszínének tisztaságára, a rendszeres fertőtlenítésére. A felületek tisztításakor ügyelni kell a környezet vírusmentességének a megőrzésére, a munkafolyamatok megfelelő szétválasztásával, valamint gyakoribb fertőtlenítéssel.

Étkezés előtt és után kiemelt figyelmet kell fordítani a gyermekek alapos szappanos kézmosására vagy kézfertőtlenítésére.

Rendkívül fontos a gyermekek által használt edények, evőeszközök, poharak megfelelő fertőtlenítő mosogatása. A textíliák gépi úton történő fertőtlenítő mosása ajánlott.

Az étkeztetést végző személyzet számára vírusölő hatású, alkoholos kézfertőtlenítő szert kell biztosítani, és annak rendszeres használatára fokozott hangsúlyt kell fektetni.

Amennyiben az egészségügyi ellátás során a gyermeknél fertőzés tünetei észlelhetők, jelen tájékoztató „Teendők beteg személy esetén” pontja szerinti intézkedések megtétele szükséges, mely egyidejűleg kiegészítendő a vizsgálatok felfüggesztésével, a helyiség és az eszközök fertőtlenítésével, és alapos szellőztetéssel.

Amennyiben egy gyermeknél, pedagógusnál, vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell a bölcsődeorvost, aki az érvényes eljárásrend szerint dönt a további teendőkről. Gyermek esetén a szülő/gondviselő értesítéséről is gondoskodni kell, akinek a figyelmét fel kell hívni arra, hogy feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el.

A beteg gyermek felügyeletét ellátó személynek kesztyű és maszk használata kötelező.

Amennyiben felmerül a COVID-19 fertőzés gyanúja, fontos, hogy megfelelő felkészültséggel rendelkező egészségügyi dolgozó kerüljön értesítésre. A háziorvos, házi gyermekorvos, illetve a kezelőorvos jogosult a COVID-19 fertőzés gyanújára vonatkozóan nyilatkozni. Amennyiben fennáll a gyanú, nekik kötelességük az NNK által kiadott aktuális eljárásrendnek megfelelően ellátni a beteggel kapcsolatos teendőket.

A gyermek az iskolába – hasonlóan más megbetegedésekhez – kizárólag orvosi igazolással térhet vissza, melyet az intézmények el kell fogadnia, azt saját hatáskörben nem bírálhatja felül.

Amennyiben krónikus betegséggel élő gyermek az új koronavírus okozta járványügyi helyzet miatt speciális eljárást, védelmet igényel, erről a kezelőorvosnak kell döntenie, mely alapján a szükséges intézkedéseket meg kell tenni.

1. **Gyakorlati tanácsok koronavírussal kapcsolatban óvodák, bölcsődék részére**

A Nemzeti Népegészségügyi Központ gyakorlati tanácsai óvodák, bölcsődék részére.

Mivel a vírus nagyon gyorsan terjed zárt közösségekben, ezért fontos az alábbi teendők betartása.

1. A személyi higiénére fokozottan kell figyelni.
2. A fertőzés megelőzésének legfontosabb módja a gyakori, alapos szappanos kézmosás.
3. A gyermekeknek tanítsák meg az úgynevezett köhögési etikettet: papír zsebkendő használata köhögéskor, tüsszentéskor, a használt zsebkendőt ki kell dobni, majd kezet kell mosni.
4. A vizes egységekben a kézmosás és kézfertőtlenítési lehetőséget biztosítani kell, a gyermekek ezek használatát felnőtt ellenőrzésével végezzék.
5. Kerülni kell a szokásos érintkezési formák közül a kézfogást, puszit.
6. Szellőztessenek gyakran.
7. A közösségi rendezvények megtartása mérlegelendő.
8. A koronavírus lipid burokkal rendelkezik, így a legtöbb, egyfázisú tisztító-, fertőtlenítőszer hatásos ellene. Takarításhoz virucid hatással rendelkező készítmények használata javasolt.
9. A gyermekek által használt játékok, eszközök napi fertőtlenítő tisztítása javasolt.
10. Kiemelten fontos és napjában többször is fertőtleníteni kell azokat a felületeket, melyeket kézzel gyakran érintenek (ilyenek pl. az ajtókilincsek, korlátok, villanykapcsolók stb.) Ezeknek a felületeknek a fertőtlenítésére az alkohol bázisú gyorsfertőtlenítők, illetve a fertőtlenítő kendők alkalmazhatóak.
11. A vizes egységek padló és csempe falburkolatainak, valamint klórálló burkolattal ellátott helyiségek padló burkolatainak fertőtlenítésére a klórtartalmú készítmények is alkalmazhatók, abban az esetben, ha a készítmény címkéjén a virucid hatás, illetve a virucid hatás létrejöttéhez az alkalmazási paraméterek a használati utasításban fel vannak tüntetve.
12. A személyzet különös gonddal tisztítsa az étkezés során használt eszközöket.
13. A textíliák gépi úton történő fertőtlenítő mosása termodezinfekciós és kemo-termodezinfekciós mosási eljárással történhet.
14. A pamutszálas textília tisztítására mind a két mosási eljárás alkalmazható. A termodezinfekciós mosási eljárás 90-95°C hőmérsékleten normál, általános mosószer alkalmazása mellett történik. Ebben az esetben a fertőtlenítő hatást a magas hőmérséklet biztosítja.
15. Kevertszálas textíliák esetében az alacsonyabb hőmérsékleten és fertőtlenítő hatású mosószer alkalmazásával történő úgynevezett gépi kemo-termodezinfekciós mosási eljárás alkalmazható.
16. Beteg gyermek ne járjon közösségbe.
17. Amennyiben egy gyermeknél, vagy dolgozónál légúti fertőzés tünetei észlelhetők, haladéktalanul el kell őt különíteni, egyúttal értesíteni kell az intézmény orvosát, aki az előírt és általa ismert eljárásrend szerint dönt a további teendőkről. Gyermek esetén a szülők értesítéséről is gondoskodni kell.
18. Amennyiben az intézményben a fertőzött személyt azonosítanak, akkor a közösség zárt jellege miatt fennáll a dolgozók és a gondozottak fertőződésének kockázata is. A járványügyi vizsgálat ezért rájuk is kiterjed.
19. **Veszélyhelyzet esetére 152/2020. (IV. 27.)**

A veszélyhelyzet különös terhet ró a szülőkre a gyermekek felügyeletével kapcsolatban, jelentősen megnehezítve ezzel a munkavégzési lehetőségeiket. 152/2020. (IV. 27.) Korm. rendelet a veszélyhelyzet során a gyermekek napközbeni felügyeletével kapcsolatos intézkedéseket tartalmazza.

Bölcsődei, óvodai ügyelet

A rendelet előírja, hogy ha a településen óvodai vagy bölcsődei ellátást nyújtó szolgáltató, intézmény működik, és a települési önkormányzat polgármestere, illetve a fővárosban a fővárosi kerületi polgármester a veszélyhelyzettel kapcsolatban rendkívüli szünetet rendelt el, a rendkívüli szünet idejére a polgármester köteles megszervezni a bölcsődés és óvodás korú gyermekek napközbeni felügyeletét (ügyelet).

Az ügyeletet azon, fertőző betegségben nem szenvedő gyermekek számára kell biztosítani, akiknek szülője vagy más törvényes képviselője – munkavégzés vagy más ok miatt – ezt igényli. A rendelet szerint az ügyelet iránti igény benyújtása nem köthető semmilyen alaki feltételhez, ezért akár e-mailben vagy telefonos értesítés útján is benyújtható. A szülőnek írásban kell nyilatkoznia arról, hogy a gyermek nem szenved fertőző betegségben. Az ügyeletet a szülő által igényelt időszakban, de legfeljebb munkanapokon 6 és 18 óra között kell biztosítani. Az önkormányzat az ügyeletet kiscsoportos formában kell megszervezze, és csoportonként legfeljebb 5 gyermek felügyelete biztosítható. Az ügyelet vegyes életkori csoportokban is megszervezhető.

Az ügyeletért térítési díj nem kérhető, a gyermekétkeztetést pedig az ügyelet teljes időtartama alatt a gyámügyi törvény szerint kell biztosítani. Ez bölcsődében reggeli főétkezést, a déli meleg főétkezést, valamint tízórai és uzsonna formájában két kisétkezést, óvodában déli meleg főétkezést, valamint tízórai és uzsonna formájában két kisétkezést jelent.

A polgármester az ügyeletről naponta tájékoztatja a gyermek- és ifjúságpolitikáért felelős minisztert.

Az ügyelet a helyi önkormányzat által fenntartott vagy a településen működő, egyházi vagy nem állami fenntartású szolgáltatónál is biztosítható. Erre külön szerződést nem kell kötni. Az ilyen szolgáltatónál foglalkoztatott személy a polgármester döntése alapján a munkaszerződéstől eltérő foglalkoztatás útján, a településen működő, másik fenntartó által működtetett szolgáltatónál is foglalkoztatható. A foglalkoztatott ilyen esetben az általa ellátott munkakörre előírt, de legalább a szerződése, kinevezése szerinti alapbérre, illetményre jogosult. A munkabért, illetményt továbbra is a foglalkoztatott szerződése, kinevezése szerinti munkáltató fizeti meg. Ha az ellátott munkakörre előírt munkabér, illetmény magasabb, mint a szerződés, kinevezés alapján járó alapbér, illetmény, az a munkáltató, amelynél a foglalkoztatás történik, a különbözetet megtéríti a szerződés, kinevezés szerinti munkáltatónak. Ilyen foglalkoztatás esetén a munkáltatói jogokat (kivéve a jogviszony megszüntetése) az a munkáltató gyakorolja, amelynél a foglalkoztatás történik, és a foglalkoztatás a polgármester által meghatározott időpontban, de legkésőbb a rendkívüli szünet megszűnésének napján megszűnik.

II.

Covid protokoll

1. **Az intézmény sajátosságai/adottságai (biztonsági és egészségügyi szempontból)**
	1. Intézményünkben 4 gondozási egységben történik a bölcsődések nevelése, gondozása.

**Egy gondozási egység részei (minden egység azonos feltételekkel rendelkezik):**

* 2 csoportszoba, mely szobánként maximum 14 gyermek fogadhat.
* 1 raktár porszívó, létra, stb. tárolására,
* 1 helyiség az ágyneműk, játékok tárolására, **mely alkalmas tüneteket mutató, beteg gyermek elhelyezésére, amíg a szülő megérkezik. Ennek fala csempézett, mosdóval felszerelt, gyermeköltöző fele is nyílik egy ajtaja.**
* 1 öltöző, gyermekek jeleivel ellátott szekrényekkel,
* 1 előtér gyermekkabátoknak, bejárat az udvarról, itt érkeznek a szülők,
* gondozási egység dolgozóinak mosdó helyiség.
* Az egységhez tartozik még egy terasz és saját udvarrész kerítéssel.
* Saját kinti és benti játékokkal.

Ezen feltételek mellett a 2x14 gyermek, 4 kisgyermeknevelő és 1 dajka nem érintkezik másokkal, mindenki csak a saját egységével van.

* 1. Bölcsődeorvosi vizsgálatra külön erre a célra használt jól felszerelt vizsgáló szoba található.
	2. Saját főzőkonyhával rendelkezünk. A konyhai dolgozók csak a munkaterületükön látják el feladataikat. Saját mosdó helyiségük van az épületben.
	3. A bölcsődei dajkák a konyha és csoportszobák közt szállítják az ételt.

Minden gondozási egység saját dajkával rendelkezik. Hiányzás esetén, lehetőség szerint a mellette levő gondozási egység dajkája látja el a hiányzó dajka csoportjának a feladatait, ezzel is csökkentve a gondozási egységek közötti érintkezést.

* 1. Saját mosodával rendelkezünk, a gyermekek jellel ellátott ágyneműjét, törölközőjét és egyéb textíliákat egymástól elkülönítve, napi forgásba tisztítják.
	2. Kapcsolattartás a szülőkkel lehetőség szerint online, vagy telefonon történjen.
1. **Nefelejcs bölcsőde dolgozóinak munkaköri leírásához kiegészítés a járványveszély idejére**
	1. **Intézményvezető, helyettes:**
* kidolgozza az intézményre vonatkozó protokollt, ezt az intézmény dolgozóival, szülőkkel megismerteti, betartatja, felügyeli.
* A Magyar Bölcsődék Egyesületének szakmai ajánlásait folyamatosan figyeli.
* Kapcsolatot tart más bölcsődékkel, védőnőkkel, gyermekorvossal, bölcsődeorvossal.
* Egészségügyi szempontból biztonságos környezet biztosítása.
* Házirend módosítása a látogatási korlátozásokról, fokozott higiéné betartásról, hiányzások igazolásáról.

Erről a szülőket értesíti.

* Lehetőség szerint telefonon és elektronikus úton tartja a kapcsolatot a szülőkkel.

Külön e-mailcím készítése a beiratkozáshoz, melyen keresztül ismertetheti a szülőkkel a házirendet, nyilatkozatokat, nyomtatványokat. Így a személyes beiratkozás rövidebb.

* Gondozási egységenként 1 csoportvezető kijelölése, így vírushelyzet esetén kisebb létszámmal tudunk tartani nevelői értekezletet.
* Szülőnek, dolgozónak nyilatkozat készítése.
* Tüneteket mutató, beteg, kontakt személy (gyermek/dolgozó) esetén jelzi a fenntartónak, bölcsődeorvosnak.
* Beteg dolgozót elkülöníti/orvoshoz küldi.
* Beteg gyermeket jelzi a bölcsődeorvosnak, elkülöníti a szülő érkezéséig, fertőtlenítésről gondoskodik.
* Betegszoba kijelölése.

 **3.2.Kisgyermeknevelő:**

* Beteg gyermek esetén tünet észlelését jelzi az intézményvezetőnek, szükség esetén elkülönít.
* Saját betegsége esetén jelzi a vezetőnek, nem áll munkába.
* A napi fokozott fertőtlenítés mellett, ha szükséges még kér fertőtlenítést a dajkától.
* A sokat használt játékokat napi szinten összekészíti, elmossa.
* Betartatja a szülőkkel az intézmény látogatási korlátozásokat.
* **Beszoktatás** lehetőség szerint az udvaron történjen 1 szülővel, a legrövidebb szülői jelenléttel. Rossz idő esetén a maszk, váltócipő, kézfertőtlenítő, a szülő az ajtó mellett tud helyet foglalni, onnan figyeli, segíti gyermekét.
* Törölközőket naponta, illetve beteg gyermek esetén azonnal lecseréli, mosodába küldi.

**3.3.Bölcsődei dajka:**

* A napi fokozott fürdőszobai fertőtlenítéseket elvégzi.
* Lehetőség szerint a saját gondozási egységében tartózkodik. Amennyiben a mosodába, mosogatóhelyiségben végzi a feladatát, ott betartja az ottani higiénés előírásokat (védőruha használata, fertőtlenítés), csoportba való visszatérés kor újra kezet mos, átöltözik.
* Reggel az érkező gyermekek után az öltözőben kilincseket, ajtókat fertőtleníti, felmos.
* Fokozottan figyel a csoportszoba tisztaságára.
* Minden nap felporszívóz, felmos, játékokat, bútorokat lemos.
* Ágyneműt hetente lehúzza, illetve szükség szerint cseréli.

 **3.4.Élelmezésvezető:**

- Ajánlott a biztonságos hőkezeléssel (legalább 2 percen át tartó 72°C-os maghőmérsékletet, vagy az étel minden pontján legalább 75°C-ot biztosít) készíthető ételek étlapon tartása.

- Kiemelten fontos a zöldségek, gyümölcsök alapos folyóvizes lemosása.

- A nyers, kellően nem tisztítható alapanyagot tartalmazó ételek feltálalása kerülendő.

 **3.5.Konyhai dolgozók:**

- Az étkeztetést végző személyzet számára vírusölő hatású, alkoholos kézfertőtlenítő szert kell biztosítani, és annak rendszeres használatára fokozott hangsúlyt kell fektetni. - Kiemelten fontos a zöldségek, gyümölcsök alapos folyóvizes lemosása.

 **3.6.Mosónő:**

Az eddigi feladatai mosodai feladatai mellett

* az ágyneműt hetente, illetve beteg gyermek esetén azonnal kimossa
* gyermekek törölközőjét naponta mossa
* textilpelenkákat naponta mossa.

1. **Kiegészített házirend:**
* **A szülőnek/gyermeket kísérőnek az intézmény területén kötelező a maszk viselése, belépéskor a kihelyezett kézfertőtlenítő használata**.
* Egy gyermeket/ikerpárt csak egy szülő kísérhet az átadóig, onnan a kisgyermeknevelő veszi át a gyermeket.

Szappanos vízzel kezet mosnak, csak ez után mehet a gyermek a csoportszobába.

* **Beszoktatás** fokozatosan történik, lehetőség szerint az udvaron. Amennyiben az idő nem engedi, beszoktatás alatt egy szülő maszkban, váltócipőben, kézfertőtlenítőt használva léphet csak a csoportszobába az ajtó mellett elhelyezett széken figyelheti, segítheti gyermekét. A beszoktatás első 3-4 napjában kísérheti be a gyermeket a csoportba, első nap 1 órát, második naptól csak 15 percet lehet vele a csoportban.
* Kisgyermeknevelő-szülők, bölcsődevezető-kisgyermeknevelő **kapcsolattartása lehetőség szerint online, telefonon történjen.**
* A szülő köteles a bölcsődét értesíteni, ha a gyermeknél koronavírus-gyanú vagy igazolt fertőzés van. Az a gyermek vagy pedagógus (bölcsődei dolgozó), aki bármilyen **betegség miatt otthon maradt**, a háziorvos, a **kezelőorvos igazolásával** vagy kórházi zárójelentéssel mehet újra az intézménybe. hatósági házi karantén esetén a járványügyi hatóság által kiadott, a járványügyi megfigyelést feloldó határozatot szükséges bemutatnia.
* **Igazolások**
1. **Rendezvények, kirándulás, szülői értekezletek:**
* Bölcsődében, első félévben esedékes, nagy létszámú gyermek vagy pedagógus egyidejű jelenlétével járó rendezvényeket (pl.: kulturális program, ünnep, jeles nap stb.,) későbbre halasszuk, vagy gondozási egységenként kerül megrendezésre. Megszervezése során tekintettel kell lenni az alábbiakra:

-Az Operatív Törzs által meghatározott létszámkorlát szigorú betartása. -Az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés).

-Zárttéri helyett szabadtéri rendezvény szervezése.

-A rendezvény kisebb létszámú rendezvényekre bontása és a résztvevők körének korlátozása – A részt vevő felnőttek (külsösök) esetében felhívjuk a figyelmet a maszk használatára.

III.

**A Magyar Bölcsődék Egyesületének állásfoglalása az orvosi „egészséges közösségbe mehet” igazolásokkal kapcsolatban:**

* **Bölcsődei beszoktatásra érkező kisgyermek esetén**: Az eddigi bölcsődei felvételi eljárásrend alapján a beszoktatás megkezdését orvosi igazoláshoz kötöttük. Ezt jogszabály nem írja elő. Az eljárásrend alapja volt a bölcsődeorvos által készített felvételi státusz, amiben az általános szomatikus fejlettség felmérése mellett nyilatkozott a gyermek egészségi állapotáról. (Bölcsődei Gyermekegészségügyi Törzslap)

Érvényes protokoll: A bölcsődei felvételhez nem szükséges az "egészséges, közösségbe mehet", vagy más orvosi igazolás. A gyermekek egészségi állapotáról és a kötelező védőoltások beadásáról - a jogszabályban előírtaknak megfelelően - az Egészségügyi Könyv és Védőoltási Adatlap bemutatásával tudják tájékoztatni az intézményeket. **NEM KELL KÜLÖN ORVOSI IGAZOLÁS!**

Bölcsődei ellátás kezdetekor a szülőnek kell nyilatkoznia gyermeke egészségi állapotáról. (1sz. melléklet minta)

* **Bölcsődében tüneteket mutató kisgyermek, vagy a szülő tájékoztatása alapján beteg kisgyermek**: A közösségbe a jogszabály szerint is szabályozott orvosi igazolással jöhet újra bölcsődébe.
* 15/1998. NM 38. § \* (1) Nem gondozható bölcsődei ellátást nyújtó intézményben, szolgáltatónál a fertőző beteg gyermek mindaddig, amíg a házi gyermekorvos vagy a háziorvos nem igazolja, hogy ez az állapot már nem áll fenn. **A MBE állásfoglalása szerint tüneteket mutató kisgyermek esetében a 15/1998 NM 38 § (1) szerint orvosi igazolással jöhet bölcsibe.**
* **Járványhelyzetben protokoll:** A gyermekorvosok online rendelése és a személyes kontaktok elkerülése miatt, betegség utáni egészséges állapot igazolását 152/2020 (IV.27.) rendeletben leírtakhoz hasonlóan a járvány alatt ugyanúgy szülői nyilatkozathoz kell kötni.**(I.**3.pontban említett)
* **Igazolt Covid-19 fertőzés esetén Az NNK érvényes eljárásrendje betartandó.**

Záradék:

**Jelen intézkedési terv (protokoll) módosításig vagy visszavonásig marad érvényben**, a módosítására a járványügyi helyzet alakulásától függően, a tapasztalatok figyelembevételével kerül sor.

Cziglánné Frey Tünde

 intézményvezető

Melléklet:

1. számú nyilatkozat

NYILATKOZAT

Alulírott…………………………………(szül:…………………..………………lakik:……………………………………………………………………………), mint……………………………………..törvényes képviselője nyilatkozom,

hogy az elmúlt 2 hétben gyermekem és a vele egy háztartásban élők nem léptek személyes kapcsolatba olyan személlyel, aki koronavírus által okozott megbetegedésben szenved, vagy akinél a fertőzés gyanúja fenn állt.

gyermekem fertőző betegség tüneteit nem produkálja (láz, torokfájás, nátha, köhögés, nehézlégzés, hányás, hasmenés, bőrkiütés, szemgyulladás, fülfájás).

(a nyilatkozás tárgyának négyzetébe egy x-et kell tenni)

Mór, 2020………………….

 ……………………………………………………..

szülő/törvényes képviselő aláírása

1. számú nyilatkozat

EGÉSZSÉGÜGYI NYILATKOZAT

Koronavírus járvány idején Bölcsődei dolgozó részére

Alulírott:………………………………………………………………………..

Születési

név:…………………………………………………………………... Lakcím:…………………………………………………………………………

Születési hely és idő:………………………….………………………………………………… Anyja neve:……………………………………………………………………………

Büntetőjogi felelősségem tudatában kijelentem, hogy az ügyeleti ellátás megkezdése előtt 14 nappal, én és a velem egy háztartásban élő személyek, külföldön nem tartózkodtak és tudomásom szerint nem kerültünk kapcsolatba koronavírus által megfertőzött személlyel, illetve nincs a közvetlen környezetünkben házi karanténban lévő személy.

Kijelentem, hogy az alábbi tüneteket:

• hőemelkedés, láz,

• torokfájás, nátha

• köhögés, nehézlégzés

• orrfolyás, fülfájás

• hasmenés, hányás

• bőrkiütés,

• szemgyulladás nem észleltem, sem magamon, illetve a velem egy háztartásban élőkön sem.

A bölcsőde dolgozóinak, valamint a gyermekek és családjaik egészségi állapotának megőrzése érdekében vállalom, hogy amennyiben a fenti nyilatkozatomban foglalt bármely körülményben változás áll be, azt haladéktalanul jelzem a bölcsődevezető részére.

Hozzájárulok ahhoz, hogy a nyilatkozaton szereplő adatokat a móri

**Nefelejcs Bölcsőde** vezetője illetve az intézmény fenntartója a gyermekfelügyeleti ügyeleti bölcsődei ellátás megszervezésével összefüggésben megismerje, továbbítsa és kezelje.

Mór, 2020. ………………………..

……………………………………..

 Munkavállaló

Forrás:

* <https://koronavirus.gov.hu/cikkek/gyakorlati-tanacsok-koronavirussal-kapcsolatban-ovodak-bolcsodek-reszere>
* https://jogaszvilag.hu/szakma/veszelyhelyzet-ovodai-es-bolcsodei-felugyeletet-a-veszelyhelyzet-alatt
* EMMI Az új koronavírus (covid-19) járvány második hulláma során azonosított betegutak, Bp. 2020. szeptember 3.
* Dr Muzsay Géza: Országos Házi Gyermekorvosi Kollegiális Szakmai Vezetői Hálózat: Tünetek, amelyek észlelése esetén a gyermek közösségbe nem tartózkodhat, 2020.08.31.
* Dr Muzsay Géza: Országos Házi Gyermekorvosi Kollegiális Szakmai Vezetői Hálózat: Gyakorlati útmutató
* Nemzeti Népegészségügyi Központ: Tájékoztatás a járványügyi készültség időszak alatt betartandó általános járványügyi megelőző szabályokról